Un pierenc ingressa a presó acusat de tres atracaments - Regió7 :: El Diari de la Catalunya Central\nUn pierenc ingressa a presó acusat de tres atracaments\nEls tres robatoris es van fer en un període de nou dies a Martorell, Olesa de Montserrat i Abrera\nacn | martorell 09.04.2013 | 09:27\nUn veí de Piera de 41 anys, amb 27 antecedents policials, ha ingressat a presó acusat d'haver fet tres atracaments amb arma de foc al Baix Llobregat nord. El primer l'hauria fet el 23 de gener, a Martorell, i els altres dos es van dur a terme en un període de nou dies, a Olesa de Montserrat i Abrera. Agents dels Mossos d'Esquadra el van detenir el passat 26 de març al seu domicili. Van poder identificar-lo després de detectar que havia venut les joies sostretes en els robatoris a un establiment de compra-venda d'or de Sant Boi de Llobregat. Els investigadors van relacionar els tres robatoris perquè van fer-se a municipis molt propers, en un curt espai de temps i seguint un modus operandi similar.\nTambé va ajudar a relacionar els tres delictes el fet que la descripció aportada per les víctimes era coincident. Entre els 27 antecedents que acumulava de diversos cossos policials, set d'ells eren per robatoris violents.\nEl primer atracament va passar a finals de gener, quan el detingut hauria assaltat una dona de 60 anys, amenaçant-la amb una navalla, mentre caminava pel mercat de les Bòbiles. Li va robar les joies que duia i els diners. Els altres dos atracaments es van fer els dies 25 i 31 de gener, a dos estancs d'Olesa de Montserrat i Abrera, d'on es va endur els diners ingressats durant el dia.\nEl modus operandi de l'atracador era, segons la policia, molt característic. Actuava amb el rostre parcialment ocult, amb tapaboques o gorra de llana, i sempre portava la mateixa jaqueta. Als estancs, ordenava a les víctimes que introduïssin els diners en una bossa de plàstic que ell mateix portava i, quan ja tenia tots els diners, demanava que li donessin també cartrons de tabac.\nEls investigadors van poder identificar-lo després de detectar que havia venut les joies robades a un establiment de compra-venda d'or de Sant Boi de Llobregat. A partir d'aquí, es va sol·licitar una ordre judicial d'entrada al seu domicili, durant la qual els agents van trobar la jaqueta amb què presumptament havia comès els atracaments, a més d'una denúncia de la Policia Local d'Abrera, amb data de 29 de gener de 2013, per tinença d'un ganivet de cuina.


Professor, investigador principal. Universitat de Jyvaskyla\nTreballa a la Universitat de Jyväskylä des del 1993. Actualment, és investigador principal en el Departament d’Història i Etnologia de la Universitat de Jyväskylä. Ha estat professor responsable del Màster en estudis arxivístics (2013-2020) i del Mòdul de gestió de dades (2020).\nHa estat docent (professor adjunt) en quatre universitats (universitats de Jyväskylä, Hèlsinki, Oulu i Turku).\nUna de les seves especialitats és la història de l’esport (esports i societat). Ha publicat diverses monografies i articles científics (revisats) en diferents fòrums sobre el tema.\nÉs el president de la Societat Finlandesa d’Història de l’Esport des del 2008 i l’editor en cap de la publicació científica i revisada The Yearbook of the Finnish Society for Sport History (‘Anuari de la Societat Finlandesa d’Història de l’Esport’) des del 1997.\n(«Arxius, igualtat de gènere i assetjament sexual: la memòria social com a constructor de comprensió social»)\nLa igualtat de gènere i l’absència d’assetjament sexual són drets bàsics per a les persones. Avui dia, les persones es fixen molt en aquests temes. No obstant això, no només són fenòmens moderns, perquè ja els podem trobar en documents històrics, malgrat que la terminologia sigui diferent de la nostra percepció social actual.\nPel que fa a la percepció social, els documents que descriuen els nostres temps o el passat en són contribuents essencials. Aquí és on rau la importància dels arxius. Contenen els documents que, per exemple, inclouen informació sobre el passat, dades sobre les quals construïm la nostra percepció… però només és possible si als arxius s’han conservat els documents rellevants. És a dir: els arxius són la base de la nostra memòria social. En conseqüència, els materials d’arxiu són constructors de la nostra percepció social.\nEn aquesta presentació, expliquem com i per què els arxius construeixen la nostra percepció social pel que fa a la igualtat de gènere i l’assetjament sexual. El punt de vista es basa en la teoria arxivística i els coneixements pràctics dels estudis arxivístics. La igualtat de gènere i l’assetjament sexual s’utilitzen com a exemples perquè es pugui destacar la matèria essencial relacionada amb els drets bàsics i es pugui iniciar una discussió sobre aquest tema.


Els vins dels Costers del Segre es donen cita diumenge 25 al Castell de les Sitges - Torà online\nTurisme dilluns 19 novembre 2012 Autor: Jaume Moya\nEls vins dels Costers del Segre es donen cita diumenge 25 al Castell de les Sitges\nHi participen set cellers de la DO Costers del Segre\nEl castell de les Sitges Autor: Jaume Moya\nL’entitat de dinamització cultural i turística Camins de Sikarra ha organitzat per aquest diumenge 25 una activitat de tast de vins i maridatge gastronòmic al castell de les Sitges. La iniciativa, que compta amb el suport de set cellers de la DO Costers del Segre i amb la participació de l’enòleg Killian Vadnov i la nutricionista Gemma Barceló, ha triat com a escenari un dels castells més representatius de la Segarra i les terres de Lleida. El castell de les Sitges, obert al públic des de fa quatre anys, és una notable fortalesa gòtica actualment dedicada a activitats de turisme cultural i lúdic i a albergar esdeveniments, trobades i actes de projecció de les potencialitats comarcals.\nL’activitat consistirà en el tast d’una àmplia varietat de vins seleccionats posats en relació amb diverses propostes de canapès i l’explicació de les seves propietats des d’un punt de vista gustatiu i nutricional, a banda de desenvolupar un taller per a la confecció de diverses propostes per la taula de Nadal. Els assistents podran també accedir a espais del castell habitualment tancats al públic, com el celler, el forn medieval o el cim de la torre de guaita, i gaudir de l’impressionant panorama que sobre la Catalunya central i Segarra s’obre als seus peus.\nDonat que les places són limitades, es recomana reservar amb antelació al correu giliet@florejacs.cat o al telèfon 973 55 24 16 per a poder assegurar la participació a l’acte.\nEtiquetes: gastronomia enologia costers del segre\nLectures: 77 Darrera: 14.05.2021


Schubert reviu un any més a Vilabertran | Enderrock.cat\nSchubert reviu un any més a Vilabertran\nEl Cuarteto Quiroga dona avui el tret de sortida a la XXVIII edició de la Schubertíada\nRedacció | 19/08/2020 a les 14:00h\nArxivat a: Enderrock, clàssica, Schubertíada, festival, Cuarteto Quiroga, festivals d'estiu\nSchubertíada | Martí Artalejo\nTorna la música. La Schubertíada es mostra aquest any com el gran festival d’estiu de la clàssica amb una selecció de concerts ‘marca de la casa’, en què combina la presència de músics nacionals i figures internacionals lligades a la història del festival. La programació inclou cinc recitals de cançó poètica i sis propostes de música de cambra, posant el focus en el quartet de corda. En aquesta edició tan especial per les circumstàncies actuals derivades de la pandèmia de la Covid-19, la intimitat i excel·lència de les propostes artístiques dels concerts del certamen suposarà una tornada en majúscules de la música a l’encantadora canònica de Vilabertran a l’Alt Empordà.\n19 d’agost - 21 h\nEl Cuarteto Quiroga i la violoncel·lista Erica Wise oferiran un concert inaugural amb el Quintet per a dos violoncels de Franz Schubert. Es tracta d’una de les seves obres mestres, escrita abans de morir i amb un dels adagios més coneguts de la història de la música.\n21 d’agost - 21 h\nUna cita obligada amb dos artistes alemanys especialment estimats pel públic del festival de Vilabertran, la cantant Juliane Banse i el pianista Wolfram Rieger, que oferiran el gran cicle schubertià El viatge d’hivern, cim de la cançó romàntica europea.\n20 d’agost - 21 h\nDebut a Vilabertran d’un dels barítons més destacats de l’actualitat, l’alemany Florian Boesch. El cantant interpretarà el cicle schubertià La bella molinera, acompanyat al piano del mestre Malcolm Martineau.\n22 d’agost - 21 h\nEl jove baríton italià André Schuen tornarà per tercer cop consecutiu al festival. En aquesta ocasió serà amb el pianista Daniel Heide i una cuidada selecció de lieds de Franz Schubert combinats amb altres de Gustav Mahler.\nAnton y Maite Duo\n23 d’agost - 19.30 h\nLes obres de piano a quatre mans de Schubert inclouen autèntiques joies com la Fantasia que interpretaran el jove duo de pianistes Anton y Maite, format per la navarresa Maite León i el rus Anton Dolgov, guanyadors de nombrosos premis i concursos d’àmbit internacional. El repertori es completarà amb la Sonata KV 521 de Mozart i el moviment “Allegro” del Lebensstürme de Schubert.\n27 d’agost · 21 h\nEn aquesta edició tan especial no hi podia faltar tampoc el baríton alemany Matthias Goerne, un cantant que s’ha fet gran al festival i que no falla mai a la seva cita anual. Aquesta vegada, amb el pianista Alexander Schmalcz fent-li costat, no recorrerà a Schubert, sinó que cantarà An die Ferne Geliebte, de Ludwig van Beethoven, i una selecció encara per confirmar de Johannes Brahms.\n29 d’agost · 21 h\nCoincidint amb l’Any Beethoven, el conjunt de veus joves Kallias Ensemble, liderat pel mestre Francisco Poyato, presentarà un repertori poc habitual però ben significatiu: una selecció de cançons populars i folklòriques característiques de diversos països europeus i triades en el seu moment pel compositor alemany. Un viatge pel cant dels pobles de la mà d’un dels grans compositors de la música europea.\nQuartet Gerhard i Joan Seguí\n24 d’agost · 20 h\nA la majestuosa basílica altempordanesa de Castelló d’Empúries, la Schubertíada programarà un concert extraordinari en què dialogaran el darrer quartet de corda de Schubert, de dimensions simfòniques, amb obres d’orgue de Johann Sebastian Bach, apostant pels joves talents del país, ja que els encarregats de dur a terme el programa seran el Quartet Gerhard i l’organista Joan Seguí.\n28 d’agost · 21 h\nFormat l’any 2014 a Barcelona, Cosmos Quartet ha pujat en poc temps al podi de les formacions a quatre de corda més destacats de l’escena musical catalana. A la Schubertíada de Vilabertran oferirà un concert on sonarà un dels darrers quartets de Ludwig van Beethoven, en l’any del 250è aniversari del genial compositor de Bonn, combinat amb el Quartettsatz de Franz Schubert.\n30 d’agost · 19.30 h\nI un altre clàssic dels festivals d’estiu. Íntimament vinculat amb el cicle al llarg de la seva història, el Quartet Casals tornarà a ser l’encarregat de tancar la Schubertíada. Ho farà amb tres interpretacions emblemàtiques del classicisme i el primer romanticisme: el Quartet opus 33 de Franz Joseph Haydn, el Quartet núm 21 ‘La violeta’ de Mozart i el desconsolat Quartet núm. 6 de Mendelssohn.


De l'arbre al tap, del tap a taula | Notícies | Consorci de les Gavarres\n01 Juny, 2019 Agenda Activitats\nA partir del 9 de juny podeu viure una veritable experiència surera. Apunteu-vos a les matinals que organitzem juntament amb el Museu del Suro de Palafrugell. Veureu la pela en l’espai natural protegit de les Gavarres i gaudireu d’un esmorzar temàtic. La pela o lleva del suro forma part del patrimoni cultural del nostre territori i només pot dur-se a terme durant uns mesos concrets a l’any.\nCompletarem la jornada amb una visita cultural al patrimoni urbà relacionat amb l’explotació del suro i amb una degustació de vins de la D.O Empordà.\nTrieu entre dues rutes: Cassà de la Selva i Palafrugell.\nEls dissabtes, a Cassà de la Selva gaudirem d’una demostració de pela de la mà de peladors especialitzats a l’entorn natural de la finca de Can Vilallonga. Ens explicaran, en primera persona, les particularitats d’aquest ofici centenari. Esmorzarem al bosc i tot seguit anirem cap a la vila de Cassà, on farem una versió abreujada de la ruta del suro: visitarem la Sala Galà, Can Serra, el Centre Recreatiu i Can Trinxeria. Descobrirem les implicacions que va tenir el suro per una petita vila com Cassà i les transformacions que això causà. Per últim, a Can Trinxeria, degustarem vins de la D.O Empordà, i aprendrem per què el suro és un element clau en els millors vins del món.\nEls diumenges, a Palafrugell començarem la jornada amb una demostració de pela a la sureda de Llofriu. Els peladors i els guies acompanyants ens explicaran l’ofici de pelador i el seu valor. Un cop acabada la demostració, ens dirigirem al Museu del Suro de Palafrugell, on se servirà un emorzar a la sureda del museu. Continuarem amb una visita guiada a les seves instal·lacions, on descobrirem el gran complex industrial que fou Can Mario i l’evolució de la fabricació dels taps i altres productes fets amb suro. Acabarem la visita amb la idea que el suro fou un material fonamental durant molts anys a la nostra societat. Tot seguit degustarem vins de la D.O Empordà, i parlarem de la importància del tapament amb suro en el món vitivinícola.\nLa pela del suro: un ofici únic\nEl suro s’ha emprat des d’antic. Ja durant l’època clàssica els grecs el feien servir per tapar les àmfores. Així doncs, l’extracció de suro és una activitat que s’ha dut a terme des de fa segles. L’experiència, la destresa i la sabiesa dels peladors és clau en aquesta tasca, considerada patrimoni cultural immaterial. Vols saber-ne més? Llegeix la fitxa corresponent a l’Inventari de Patrimoni Cultural Immaterial de les Gavarres aquí.\nDates: del 9 de juny al 14 de juliol de 9.00 a 13.00 h Tots els dissabtes a Cassà de la Selva Tots els diumenges a Palafrugell\nPunt de trobada a Cassà: a les 9.00 h a Can Vilallonga, Veïnat de la Verneda, s/n, 17244 - Cassà de la Selva\nPunt de trobada a Palafrugell: a les 9.00 h al Centre cultural Bassa Rocas de Llofriu (Escoles velles). C/ Irene Rocas, 1. 17124 Llofriu\nInformació i reserves: Activitat a Cassà de la Selva: educacio@gavarres.cat - 638 557 836. Activitat a Palafrugell: info@museudelsuro.cat - 972 30 78 25.\nCal inscripció prèvia. Desplaçaments no inclosos en el preu. La realització de l’activitat està subjecte a un mínim d’inscrits. Activitat a l’aire lliure, es podrà veure afectada per previsions meteorològiques.


Necessitem governants que no siguen hipòcrites. | ondanaranjacope.com\nNecessitem governants que no siguen hipòcrites.\nLaura Morant - BLOC JOVE i Coalició Compromís.\nLaura Morant. BLOC JOVE i Coalició Compromís\nEl BLOC JOVE va presentar la setmana passada una nova campanya a través de la pàgina web hipocritesiva.wordpress.com. Les joventuts valencianistes hem apostat per un lema contundent però objectiu (una actitud hipòcrita és aquella que simula qualitats, pensaments i sentiments que no té). No obstant, el contingut tracta amb rigor un recull de declaracions fetes pels diferents grups polítics pel que fa a la pujada de lIVA, notes de premsa, actes de plenari, imatges, videos, fotos\nVolem que, amb este material, la gent puga extraure les seus pròpies conclusions.\nNosaltres, com a joves, també estem farts de les mentides continuades dels partits majoritàries PP I PSOE, estem farts que se'ns enganye per fer-nos creure que pujar l'IVA ajudarà l'economia. Tots sabem que amb aquesta pujada el mercat perdrà clients, perquè comprarem menys i, a més, perquè hi ha gent que no té ni sou per poder alimentar les seus famílies\nConvidem la joventut a fer les seues aportacions sobre la pujada de lIVA i la resta dimpostos, i que comproveu els posicionaments hipòcrites del passat dalguns partits; qui vulga ho pot fer a través de la web hipocritesiva.wordpress.com . El BLOC JOVE comarcal també ha començat una encartellada per la comarca, amb un pòster de la campanya per denunciar els comportaments incoherents de uns certs polítics. A la nostra web us presentem també un seguit dalternatives a la pujada injustificada de lIVA, que, des del BLOC JOVE, sabem que ajudarien a alleugerir els efectes de la crisi; i a remuntar veritablement leconomia, sense que la ciutadania veiera\nperjudicats els seus drets socials i laborals.\nNecessitem governants que no siguen hipòcrites, governants que no facen campanyes, com la que feren els populars recollint signatures contra la pujada de lIVA, amb el seu eslògan de no més impostos, no més atur, no més mentides. Pots confiar! El temps ens ha donat la raó, no podem confiar, el PP va dir que no es pujaria i ha enganyat tota una ciutadania, només per ostentar el poder..\nNo hem doblidar tampoc que, aquesta pujada injustificada afectarà el consum, i afectarà els petits comerciants i els autònoms ja que no podran competir contra les grans empreses.\nLes joventuts de Compromís pensem que el govern de lestat manifesta, per excusar-se, que lIVA a Europa és més alt que a lestat espanyol, però cal preguntar-se com són els sous a Europa: molt més alts que a lestat espanyol.\nA més, no té sentit que, encara ens vulguen vendre que és una mesura destalvi i per reduir el dèficit; no és una altra cosa que una mesura recaptatòria, solament per arreplegar diners. I saben, sobradament, que hi ha alternatives. Nosaltres amb la nostra campanya ens en demostrem algunes.


Títol: Filosofia des de la literatura i el cinema\nAutoria: Lluís Muntada Vendrell\nCaracterístiques: Tal com s’explica amb més detall en el resum d’aquest projecte, les característiques específiques del meu treball exigien dividir els conceptes filosòfics en tres crèdits. Llavors, el que he fet ha estat desplegar aquests conceptes i establir vincles i relacions entre aquests diferents conceptes (aquests vincles i relacions s’assenyalen a la còpia textual i són presents com a derivacions en el CD).\nCada concepte filosòfic tractat, conté un text, una il·lustració o un fragment de pel·lícula. En cada concepte es donen les instruccions a l’alumne i es presenta una taula d’activitats (exercicis sobre el contingut de cada concepte) en què s’indica el grau de dificultat de cada exercici. Aquests aspectes figuren, excepte les imatges de les pel·lícules, en el suport textual del projecte. En el CD hi apareix la totalitat dels materials.\nEls fragments de pel·lícules cinematogràfiques que integren aquest treball, queden reflectides en el suport textual i, òbviament, materialitzades en el CD.\nPer raons de síntesi i de referència ràpida per a l’alumnat i el professorat que utilitzi aquests materials he incorporat al projecte un mapa de tots els conceptes i, alhora, de tots els continguts de què consta cada concepte. He assenyalat també les relacions temàtiques entre els conceptes. Figura també, la bibliografia consultada, així com una referència breu dels autors citats.\nOrientació del treball: Aquests materials estan pensats sobretot per ser aplicats a l’aula. En aquest projecte hi trobem un tractament literari i cinematogràfic de conceptes cabdals de la filosofia. No obstant això, s’assenyala que es tracta d’un material complementari, apte per conjuntar amb els continguts més acadèmics de l’assignatura de filosofia.\nEn aquest projecte educatiu s’estableixen exercicis escrits per comprendre i interioritzar cada concepte filosòfic.\nD’altra banda, aquests materials posseeixen una projecció interdisciplinària: lògica, teoria de la ciència, literatura, art, etcètera.\nTemes i/o Identificadors: filosofia, cinema, literatura, concepte cabdals filosofia,\nNivell: Alumnat de l’assignatura de filosofia,\nResum: Amb aquest projecte didàctic em proposo aplegar un conjunt de materials iteraris i cinematogràfics, acompanyats de taules d’activitats, que il·luminin molts dels conceptes cabdals de la filosofia i de la cultura en general. Així, per exemple, conceptes com llenguatge, investigació científica, facultats de percepció, relativisme ètic, solidaritat, ètnia, mètode inductiu, mètode deductiu, mètode hipotèticodeductiu, multiculturalitat, bellesa, sentiment, etcètera, estaran assistits per uns materials textuals i cinematogràfics a fi d’estimular l’alumnat a interessar-se per un segon nivell d’informació més teòrica al voltant d’aquests temes.\nEl punt de partida del meu material de treball és l’enumeració d’un seguit de temes filosòfics, bàsicament els que estan contemplats en la programació de l’assignatura de Filosofia de Batxillerat. Cadascun d’aquests conceptes filosòfics remetrà a un conjunt de textos literaris; a un conjunt de films, de documentals, o a uns fragments de pel·lícula o documental (que es podran activar des dels CD Roms que es lliuraran als alumnes). Així, d’aquesta manera, l’alumnat podrà, des de la literatura i la cinematografia, complementar i entendre millor allò que el llibre de text i el professor despleguen d’una forma més teòrica. Els textos seran de procedència molt diversa: periodístics, fragments de novel·la, novel·les senceres, textos narratius, i també poètics. Pel que fa a les pel·lícules o als fragments de pel·lícules seleccionats cal dir que abraçaran tota la història del cinema i es caracteritzaran per ser realitzacions artístiques i/o científiques de contrastada qualitat. La major part d’aquests textos, així com la major part d’aquestes pel·lícules i d’aquests documentals s’acompanyaran d’una taula d’activitats que estarà orientada a provocar emoció intel·lectual en l’alumne i a incitar-lo a aprofundir en el camp de coneixement a què apunten aquests materials.\nAquest projecte, doncs, intenta, des de l’àmbit de la literatura i el cinema, familiaritzar l’alumnat amb els conceptes essencials de la filosofia.


Es crearan més de 125 noves places d'aparcament al Barri Roses Castellbell, en l'àmbit de l'antic sector Hoestch\nDins del conjunt d'actuacions a la via pública que acompanyen l'inici de les obres del soterrament, el proper dilluns 9 de desembre es durà a terme una nova intervenció en l'àmbit comprès pel sector Hoestch i el carrer de General Manso. Aquestes actuacions, que afectaran diferents carrers, busquen reduir l'impacte de les obres del soterrament sobre la ciutat, i alhora potenciar la pacificació del trànsit al nucli urbà.\nUn dels objectius principals de l'actuació serà el de simplificar la mobilitat rodada. Es facilitarà la sortida i entrada del municipi de forma àgil i es descongestionarà els que podrien esdevenir els punts més sobrecarregats. Amb l'inici de les obres del soterrament de les vies, la rotonda de la plaça del Doctor Behring serà un punt que haurà de suportar un trànsit afegit considerable. És per aquest motiu que s'adaptarà el trànsit d'aquest àmbit Hoestch, fomentant que els vehicles es dirigeixin cap a altres sortides i entrades al municipi.\nEn aquest sentit, es generarà un nou punt d'accés a la ciutat des de la carretera Reial, a l'alçada de l'hotel Citypark Sant Just, promovent una entrada més àgil als barris de Roses Castellbell i Mas Lluí, sense ser necessari arribar a la rotonda de la plaça del Doctor Behring. L'actuació també potenciarà l'entrada i sortida dels vehicles d'aquests dos barris a través de la nova connexió amb Sant Just al carrer de General Manso.\nTambé es pretén millorar la circulació de vehicles en diverses cruïlles del carrer de General Manso, agilitzant els cicles semafòrics per reduir-ne el temps de parada.\nAquests canvis aniran acompanyats de la creació de nous aparcaments per a vehicles, donant resposta a la propera pèrdua de places derivada de les obres del soterrament. S'incrementarà l'oferta d'estacionament existent en aquest àmbit entre 125 i 130 noves places.\nActuacions a realitzar\nLes actuacions que es duran a terme en aquest sector són, d'una banda, l'execució d'una nova rotonda d'accés/sortida a la ciutat, a l'alçada de la riera de Sant Just, dins del terme municipal de Sant Feliu. També és crearà un cordó d'aparcament en els carrers de Maria Noguera, de la República, de Sant Jaume i de General Manso (entre els carrers de Carles Buïgas i de Frederica Montseny). D'altra banda, es canviarà de sentit únic a doble sentit de circulació en el carrer de Frederica Montseny, en el tram comprès entre el carrer de les Roses i el carrer del Marquès de Monistrol. Això comportarà el trasllat de la parada de Bus existent al carrer de Frederica Montseny, en el tram entre el carrer Roses i Marquès de Monistrol, al tram entre el carrer de Marquès de Monistrol i el carrer de Joan Batlle.\nModificació en la parada de la línia del SF1\nS'implantarà una nova parada d'autobusos al carrer de Frederica Montseny, en la confluència amb Marqués de Monistrol, que donarà servei a les línies SF1, SF3 i E30. Aquesta parada substituirà l'actual parada situada al mateix carrer a l'alçada del Parc d'Europa. Aquesta modificació entrarà en funcionament a partir del dilluns 23 de desembre de 2019.


Tricotilomanía - Página web de roigmir\nLa tricotilomania és un trastorn en el que les persones que el pateixen no poden evitar l'acte d'arrancar-se el pel de manera compulsiva, ja sigui del cap o de qualsevol zona del cos. Alguns subjectes ho fan de manera esporàdica, però d'altres poden passar hores realitzant aquest comportament el que provoca una pèrdua important de cabell en el cuir cabellut formant-se plaques de calvície o bé una pèrdua apreciable de pel si es realitza en altres parts del cos.\nEn la tricotilomania existeixen diferències en funció del gènere, així en els homes és més freqüent arrencar-se pels de qualsevol part del cos, mentre que les dones es centren més en el cap. De vegades, es realitza de manera inconscient, però en altres casos sí que s'és conscient del acte. Generalment es realitzat en soledat i/o en presència de persones molt properes i es juga amb el cabell abans i desprès d'arrancar-lo.\nAquest trastorn pot iniciar-se des de la infància fins la edat adulta i hi ha més possibilitats de recuperar-se quan apareix en edats més primerenques. Les causes no estant clares, encara que alguns investigadors s'inclinen per considerar la importància que té l'estrès psicosocial.\nArrancar-se el cabell de forma recurrent causant una notable pèrdua del mateix.\nPresència d'una sensació creixent de tensió i/o ansietat abans d'arrancar-se els cabells o quan s'intenta inhibir aquest comportament.\nEs genera una sensació agradable de gratificació, plaer o satisfacció durant l'acte d'arrancar-se els cabells.\nEs crea un malestar significatiu que impedeix a la persona desenvolupar-se normalment en l'àrea social, laboral o en les relacions interpersonals.\nConseqüències de la Tricotilomania\nComplicacions digestives derivades de la ingesta de cabell Aquesta conducta desenvolupa un trastorn que es coneix com tricofagia i que està originat per la ingesta de tot el cabell o part d'ell, de manera que si es consumeixen quantitats importants és molt possible que s'acabi desenvolupant boles de cabell que queden atrapades o retingudes en l'estomac o en els intestins.\nS'acaben presentant problemes dermatològics seriosos Doncs la pell es lesiona i això desenvolupa infeccions i, fins i tot, abrasions.\nDeficient imatge personal unida a una baixa autoestima.\nEn un primer moment s'intenta ocultar el trastorn perquè es té por a les crítiques Més tard, quan el problema ja és evident, l'estratègia més comú consisteix en aïllar-se de familiars i amics per vergonya, pel que es produeix una mala relació amb l'entorn.\nLa restricció de la vida social i d'algunes activitats es van aguditzant amb el temps fins que la persona s'acostuma a l'aïllament i en aquests casos, la conflictiva segueix sent la mateixa però els seus efectes s'agreugen.\nSentiments de culpa per arrancar-se els cabells.\nDescobrir l'origen del problema, és a dir, identificar els motius que hi ha darrera del trastorn. La major dificultat radica en la intensitat del trastorn que pot ser lleu o intensa.\nModificar la conducta a través del aprenentatge del control dels impulsos.\nEl tractament psicològic més utilitzat actualment i el que dona millors resultats és l'entrenament en inversió del hàbit.\nEn aquest tractament, és molt important que la persona prengui consciència d'aquelles situacions a on és més probable que es produeixi el trastorn. Això l'ajudarà a descobrir a on és més propensa a realitzar la tricotilomania i, com a conseqüència, saber en quin moment ha d'estar més alerta per evitar que es produeixi.\nUn cop és conscient d'a on i en quin moment és més probable que es produeixi el trastorn, aprendrà altres tipus de resposta que siguin incompatibles a la que es desitja canviar, que substitueixi l'impuls negatiu per un conducta que no generi problemes.


¿Qui et penses que ets? | Club Editor\n“Els escriptors del sud dels Estats Units són els primers que em van tocar de debò perquè gràcies a ells vaig veure que podies escriure sobre pobles petits, sobre gent de pagès, sobre la mena de vida que jo coneixia —explicava Alice Munro en una entrevista—. Però el que més me n’interessava, sense ser-ne conscient, era el que escrivien les dones: Faulkner no m’agradava gaire i en canvi m’encantaven Eudora Welty, Flannery O’Connor, Katherine Anne Porter, Carson McCullers. Tenia la sensació que les dones poden escriure sobre els excèntrics, els marginals.” I explicar-ne l’educació sentimental, cosa que aquest llibre fa de manera esplèndida: de traïció en traïció, fins a una llibertat que et permet tornar a l’origen i assumir-lo sense por.\n“Pallissa reial. Això era el que prometia la Flo. T’estàs guanyant una pallissa reial.” Tast Editorial a Catorze – ¿Qui et penses que ets?\n“Munro sempre escriu contra la comoditat del lector, com si li estigués preguntant de manera impertinent qui es pensa que és, allà assegut, espectador privilegiat del teatret que ha desplegat ella amb tant d’esforç, testimoni solitari que la ficció és el filtre que millor ordena la vida i més l’omple de significat.” Marina Espasa a Ara Llegim – Una filtrada vida de província\n“Qui et penses que ets? —molt millor títol que La captaire— recull el millor de cada casa: l’experiència femenina per l’educació sentimental rebuda combinada amb la manca de sentimentalisme, amb la manca de voluntat moral i amb la manca de tòpics. Aquestes mancances són els ingredients clau per convertir una història d’emancipació femenina com qualsevol altra en una novel·la que reforça l’elecció d’Alice Munro com a guanyadora d’un Nobel.” Júlia Bacardit a La lectora– L’art d’escriure com Alice Munro\n“La Rose pertany a la categoria dels marginats, personatges que interessen a l’autora especialment. De fet, a la Rose no li escauen ni la vida ni la mentalitat burgeses; és el provincianisme que s’hi reflecteix, i que contamina fins i tot la vida dels desclassats, el que fa fracassar el seu matrimoni amb un home benestant que pretén relegar la seva dona a una existència dependent, dedicada a la llar, al marit i als fills. Aquest ofegament de la llibertat personal a través del matrimoni és una altra de les causes del mal, que assenyala Munro.” Anna Rossell a Crítica de libros – Sobreviure al provincialisme\n“Avís per a navegants: aquest llibre de la premi Nobel no és de contes, sinó que es tracta d’una novel·la amb tots els ets i els uts. Un volum de traca que repassa la vida d’una dona pobra de Hanratty –Wingham (Canadà), on va néixer l’autora–, en el seu intent per no ser com la seva madrastra Flo.” Andreu Gomila a TimeOut – Llibres per llegir a l’estiu\nLa Central Laie Fnac Casa del libro Libelista


Converteix Bitcoin Cash (BCH) i BetaCoins (BET) : Canvi de divises Calculadora de conversió\nBitcoin Cash (BCH) i BetaCoin (BET) Canvi de divises Calculadora de conversió\nAquest Bitcoin Cash i BetaCoin convertidor està al dia amb tipus de canvi de 22 maig 2019.\nIntrodueixi l'import que voleu convertir a la casella a l'esquerra de Bitcoin Cash. Utilitzeu les monedes "swap" per fer BetaCoin la moneda per defecte. Fer clic a BetaCoins o Bitcoin Cash per convertir entre aquesta moneda i totes les altres monedes.\nThe Bitcoin Cash és la moneda en la cap dels països. The BetaCoin és la moneda en la cap dels països. El símbol per BCH pot ser escrit BCH. El símbol per BET pot ser escrit BET. La taxa de canvi de the Bitcoin Cash es va actualitzar per última vegada el 22 maig 2019 de coinmarketcap.com. La taxa de canvi de the BetaCoin es va actualitzar per última vegada el 22 maig 2019 de coinmarketcap.com. La BCH factor de conversió té 12 dígits significatius. La BET factor de conversió té 12 dígits significatius.


Lletraferits: LA TRESCA I LA VERDESCA-Castella 2\nmarisa 30 de setembre de 2016, a les 9:44\nDoncs et llegeixo a quarts de deu del matí i en plena operació "biquini" és a dir fent règim i francament, fa venir salivera. Com sempre, gaudint de les teves divertides explicacions.\nOlga Xirinacs 1 d’octubre de 2016, a les 19:32\nVaja, vaja, quin morro... vull dir l'arrebossat. Encara t'espero per les meves alçades... però és clar, si eres a les Castelles, ja ho entenc.\nEn fi, que ja tenia ganes de retrobar els blogaires, tants de dies sense Internet.\nQue tinguis bons dies de tardor, Maria Dolors.


Els gestors veuen inexactituds al 30% dels esborranys de la Renda de 2017 - Diari de Girona\nEl Col·legi de Gestors Administratius de Catalunya ha alertat de la inexactitud del 30% d'esborranys de la Renda elaborats per l'Agència Tributària -l'entitat gestiona uns 800.000 del total en cada campanya-, per errors o per falta d'informació, la qual cosa pot comportar canvis en el resultat de la declaració si no es corregeix.\nEn roda de premsa, el ponent de la comissió fiscal del col·legi Jordi Altayó ho va atribuir al fet que les fonts de l'Agència «no tenen el rigor necessari».\nI també considera que hi ha informació de subvencions, deduccions per lloguer, titularitat d'immobles, quotes col·legials, sindicals i a partits que no apareixen en els esborranys, encara que admet que la precisió dels esborranys ha millorat en els últims anys.\nEls nous sistemes que l'administració ofereix per fer la declaració, des de Renda Web fins a l'app i el servei telefònic -els dos últims incorporats aquest any-, poden transmetre una sensació de facilitat i d'agilitar el procés, però és un tràmit complex: «Estem d'acord amb que s'ha de facilitar el treball al contribuent, però no se li pot enganyar».\nVa insistir que l'IRPF és el d'impost major recaptació per a l'Estat i que no es pot solucionar amb uns quants 'clics' o una trucada telefònica: «Si és tan senzill fer la declaració de la Renda, presentar-la i que et retornin els diners, preguntaria com s'explica que el manual tingui 1.040 pàgines». Altayó va criticar que el que subjeu de la instauració d'aquests nous mecanismes és que «no es revisi la declaració de la Renda i es present» amb rapidesa i sense revisar-la detingudament.\nEn la roda de premsa també hi va haver el president del col·legi, Alfonso Lluzar, i el membre de la comissió fiscal Lluís M.Alonso, que va citar algunes traves que tenen els autònoms per desgravar certes despeses a la declaració, i la falta de mecanismes per exigir responsabilitats a l'administració enfront d'aquestes situacions.\nL'Agència Tributària preveu retornar 1.678 milions d'euros a contribuents catalans en la campanya de la Renda 2017, un 5,3% menys que l'exercici anterior.\nEs calcula que es presentaran 3,56 milions de declaracions a Catalunya -un 1,14% més que en la campanya 2016-, amb 2,25 milions que sortiran a retornar, mentre que les declaracions a ingressar seran 1,19 milions per un import de 2.206 milions, un 4,9% més. Segons les previsions, el resultat net previst per a aquesta campanya a Catalunya és de 528 milions d'euros, xifra un 60% superior a l'any anterior, quan va ser de 331 milions.


Formulari de proves – Centre Ensenyaments Tècnics Penedès\nTota la nostra oferta\nFormació per aturats\nFormació per a treballadors\nPrograma Mixt d’Orientació i Formació\nNova pàgina web, noves funcions, inscripció en línia i molt més...\nÚltimes places! No perdis l'oportunitat...\nUna de les formacions més demandades al teu abast. Totalment subvencionada, destinada prioritàriament a persones treballadores.\nTreballa al CET Penedès\n(+34) 93 890 47 45\nFormulari de proves\nSelecciona el curs (obligatori)\nADGG0208 - Activitats administratives en la relació amb el clientCOML0110 - Activitats auxiliars de magatzemCOMT0211 - Activitats auxiliars de comerçCOMV0108 - Activitats de vendaIFCD0110 - Confecció i publicació de pàgines webIFCD0210 - Desenvolupament d'aplicacions amb tecnologies webHOTR0208 - Operacions bàsiques de restaurant i barSSCS0108 - Atenció sociosanitària a persones al domiciliFCOV05 - Anglès A2FCOV06 - Anglès B1Anglès A1, A2, B1, B2Assessorament per a la creació d'empresesCocteleriaCommunity Manager (en línia)Eines de coaching nivell 2Gestió de l'estrèsLa comunicació entre el professional sanitari i el malalt i família (en línia)MindfulnessNutrició i dietèticaPosicionament web SEO/SEM (en línia)Promoció i negoci a través de les xarxes socials (en línia)Tapes, canapès i pinxosTècniques de relaxació\nSituació laboral (obligatori)\nPenja l'escaneig de la part davantera del teu DNI/NIE (obligatori) límit 5mb\nPenja l'escaneig de la part posterior del teu DNI/NIE (obligatori) límit 5mb\nPenja el document d'alta al SOC (obligatori) límit 5mb\nPenja el document de millora d'ocupació del SOC (obligatori) límit 5mb\nPenja la teva nómina o capçalera de la mateixa (obligatori) límit 5mb\nResponsable: CENTRE ENSENYAMENTS TÈCNICS PENEDÈS SL.\nFinalitat: Gestionar la gestió administrativa de la preinscripció.\nLegitimació: Execució d'un contracte, consentiment de l'interessat.\nDestinataris: Estan previstes cessions de dades a: Administració amb competència en el matèria, estan previstes transferències a tercers països.\nDrets: Té dret a accedir, rectificar i suprimir les dades, així com altres drets, indicats a la informació addicional, que pot exercir dirigint-se a info@cetpenedes.com o al C/ General Vallès, 1. 08720 Vilafranca del Penedès - Barcelona.\nProcedència: Del propi interessat o dels pares i/o tutors legals.\nHe llegit i accepto la informació bàsica sobre protecció de dades, per a més informació, fes clic aquí.\nVols estar al dia de totes les novetats? Vols saber quines són les tendències formatives?\nAccepto el tractament de les meves dades i la seva transferència a Mailchimp (més informació)\n©2021 Centre Ensenyaments Tècnics Penedès tots els drets reservats.\nUtilitzem galetes al nostre lloc web per oferir-vos l’experiència més rellevant recordant les vostres preferències per a futures visites. En fer clic a "Acceptar", accepteu l'ús de TOTES les galetes.


Comunicat de l’equip rectoral de la Universitat de Barcelona - Universitat de Barcelona\nInici > Notícies > Comunicat de l’equip rectoral de la Universitat de Barcelona\nComunicat de l’equip rectoral de la Universitat de Barcelona\nMembres de l’equip rectoral i de la comunitat universitària han fet costat avui als estudiants a l’inici del judici.\nEls dies 3 i 4 de juny es jutja tretze estudiants vinculats a la Universitat de Barcelona. El mes de març del 2017 aquests nois i noies van exercir el dret de manifestació per demanar la rebaixa de les taxes universitàries, i ara, quatre anys més tard, se’ls demana un total de 111 anys de presó (vuit anys i mig per persona) i una multa i indemnització de més de 140.000 euros.\nDavant d’aquest procediment judicial, l’equip rectoral de la Universitat de Barcelona:\n1. Reitera la importància que té per al bon funcionament i millora del sistema universitari el fet que l’alumnat s’organitzi i exerceixi drets fonamentals com el de manifestació de manera pacífica i democràtica.\n2. Confia en un judici just i en un desenllaç absolutori, des de la defensa dels valors democràtics de justícia i equitat que caracteritzen la institució universitària, així com pel compromís que té envers la societat del nostre entorn en general i les persones de la comunitat universitària en particular.\n3. Es posa a disposició de les persones encausades per donar-los suport en tot el que puguin necessitar, tant des del punt de vista acadèmic com personal.


Congost de Fraguerau i ermites d’Ulldemolins | Gloria Condal\nPantà de Foix →\nExcursió pel congost de Fraguerau partint de l’ermita de S. Antoni d’Ulldemolins.\nIndicadors GR 65-5 Congost Fraguerau. Foto: gloriacondal\nDeixem enrera l’Espluga de Francolí en direcció a Vallclara, Vimbodí i Vilanova de Prades per arribar a Ulldemolins. Les muntanyes de Prades i els voltants de la carretera TV 7004 estaven enfarinats de neu. A Ulldemolins fem un cafè i seguim els senyals fins a l’ermita de Sant Antoni i Santa Bàrbara, a 3 km. Aparquem davant l’ermita i comencem a caminar pel GR-65.5 (marques blanques i vermelles), paral·lel al riu Montsant, entre les serres de la Llena i la de Montsant.\nL’acció erosiva de l’aigua al llarg del temps, ha esculpit en els conglomerats calcaris un gran nombre de formes: gorgs, cingles, monòlits i baumes. Pugem un petit coll i de seguida trobem el lloc de les Cadolles Fondes, unes basses modelades per l’aigua, a baix del riu, que podem guaitar des d’un mirador.\nLes Cadolles Fondes. Congost Fraguerau. Foto: gloriacondal\nTornem al camí i anem seguint el riu, admirant les formes i la vegetació de ribera. Trobem una bifurcació amb un sender que puja a les roques dels Tres Juradets, però nosaltres continuem pel GR cap endavant. Balmes a banda i banda del riu, colors ocres i verds.\nCongost Fraguerau. Foto: gloriacondal\nUna nova desviació condueix al racó de la Pastera, una cinglera que expliquen que té colors, però quan arribem a baix al riu, les aigües baixen abundants i fortes. No poden passar. Puigem amunt de nou al GR. Amunt, les siluetes dels Tres Jurats.\nPont penjat congost Fraguerau. Foto: gloriacondal\nQuan veiem el pont penjat -en dues fases-, baixem cap allà i el travessem; a dalt, a l’esquerra, la roca de la Cadira. Anem pujant pel barranc, convertit en rierol, fins a la balma de Sant Bartomeu, quasi tancada per un mur de pedra seca. Aquí diuen que l’eremita Fra Guerau el 1160 s’hi va quedar a viure (s’explica que va guarir la reina Sança, muller d’Alfons I). Per això el nom del congost.\nRacó de S. Bartomeu. Congost Fraguerau. Foto: gloriacondal\nCampanar ermita S. Bartomeu Fraguerau des del raco pedra seca (dibuix)\nPujant un sender que queda per sobre tenim una visió maca del congost i de l’ermita. Baixem i al final de la balma hi ha unes basses que impedeixen seguir més. Pujant pocs metres més per davant arribem a la petita ermita de S. Bartomeu, la més antiga de totes les de la zona (s. XIV), d’una nau amb absis rodó i campanar d’espadanya. Com a curiositat, diuen que la campana és una bomba reaprofitada (les que veurem després, també la tenen igual).\nErmita S Bartomeu Fraguerau. Montsant. Foto: gloriacondal\nContinuem el sender que puja per darrera l’ermita, per l’altra banda del congost. Hem d’ajupir el cap i vigilar els peus, perquè està molt relliscós, però arribem bé fins un petit reconeixement marcat a la roca, amb un bust de F.Palau, el darrer ermità, el 1851, amb una placa que comença així: “Silenci profund…”. Allà mateix decidim dinar, amb vistes assegurades.\nBalma congost Fraguerau. S. Bartomeu. Foto: gloriacondal\nTornant, trobem un petit gripau al barranc; de fet, és una gripaua, segons la nostra experta. L’observem una estona i deixem que continui el seu camí.\nGripaua. Congost Fraguerau. Foto: gloriacondal\nArribem de nou a l’ermita de S. Antoni i Sta. Bàrbara, un petit edifici blanc adossat a una casa pairal que lloga taules per dinar en un espai per fer-hi barbacoa i acampades. Té un petit atri i també el campanar d’espadanya i la campana-bomba. Uns metres més endavant, una bona panoràmica d’Ulldemolins.\nErmita S Antoni i Sta Barbara. Ulldemolins. Foto: gloriacondal\nPerò no hem acabat. Montsant té una gran tradició d’eremites i ens arribem a Sta. Magdalena més coneguda com la catedral del Montsant. Sota una àmplia arbreda a la part obaga de la serra de Montsant, amb espai per acampar, bassa, ànecs, taules de pedra… l’església té 6 capelles, cor, tribunes i cripta. Més amunt hi ha una font. El 22 de juliol se celebra la festa.\nErmita Sta Magdalena, la catedral del Montsant. Foto: gloriacondal\nNo hem fet totes les ermites, però per avui n’hi ha prou. De nou hem carregat piles i per unes hores, hem oblidat els mals de cap. Caminar és bo, i fer-ho amb amics de debò, no té preu.\nDISTÀNCIA: 6 km – DESNIVELL: 200 m – DURADA: 2’45 h (sense comptar aturades)\nAquesta entrada s'ha publicat en Excursions i etiquetada amb congost fraguerau, excursió, montsant, ulldemolins. Afegiu a les adreces d'interès l'enllaç permanent.


Trans Tadji. Viatge a Tadjikistan. Trip to Tadjikistan - Enric Rodrigo\nFriday, 19 January de 2018\nHome Qui Som Enric Rodrigo\nNascut al Mollet del Vallès.\nEconomista de professió, actualment visc i treballo a Andorra, a l'estació d'esquí Soldeu-El Tarter.\nSóc membre del Club Muntanyenc Mollet, a qui des d'aquí desitjo tota la sort del món en l'ascensió del Pic Lenin aquest estiu.\nSóc un gran aficionat a la muntanya i als viatges d'aventura, que intento combinar sempre que puc. He viatjat per 4 dels 5 continents (i això que una amiga m'anima a visitar-la a Australia), sempre intentant combinar el viatge de descoberta amb la pràctica esportiva.\nAl continent americà, a part d'un viatge familiar als Estats Units quan era un crio (Disneylàndia, parcs infantils de tot tipus i cataràtes del Niagara!!!), l'any 2000 descobreixo Cuba. Disfruto de la platja i de les pulseres màgiques (aquelles que donen dret a tot) uns pocs dies, després, m'agobio de turistes i platja i amb la pitjor de les bicicletes que hagi pogut tenir, descobreixo la simpatia dels cubans, i lo baratos que allà són els plàtans: per un duro dels d'abans, ens enduem una dotzena de plàtanos!!! :-)\nL'any següent, anem al sudoest dels Estats Units amb una colla al més pur estil hippie: furgoneta multiusos a tope, bivacs improvisats, dinars cuinats al ben mig del carrer, ... Fem visites i trekkings pels Parcs Nacionals més coneguts: Yosemite, Gran Canyó del Colorado i Sequoies. A més a més, bicicletada pel Death Valley (ideal per pillar una deshidratació).\nA l'Àfrica, fem l'ascensió del Kilimanjaro (5.890 m.) (no em doneu molts mèrits, vaig pujar per la seva vessant més senzilla, coneguda com a "Coca-Cola route"), a Tanzània. Som més colla de guies, cuiners, segons guies, portejadors que no pas de expedicionaris. Però en això no s'hi pot fer res. Són les regles que ells imposen!!! :-(\nAprofitem l'estada per visitar el gran Parc del Serengetti i el volcà Ngoro-Ngoro, de fa molt inactiu. Som afortunats i veiem el que buscavem: molta fauna i en acció!!!\nPer Europa, escapades més normals. A Escòcia amb la familia, disfrutant del paisatge escocès, de la Guinness irlandesa (no té rival) :-) i un estiu molt fred!!! També he viatjat per diferents capitals, com Paris, Londres, Dublin, ...i he conegut una petita part d'Alemanya.\nL'any 2002, juntament amb el company de facultat Edu Conti, ens comprem un interrail i descobrim Europa de l'Est: Croàcia, Sèrbia i sobretot Romania ens encanten. Viatgem en tren al passat, descobrint un país molt bonic, una gent acollidora i uns estils de vida ja olbidats a casa nostra. Una recomanació: si alguna vegada us deixeu caure per Romania, no deixeu de visitar la regió del Maramures, fronterera amb Ucraïna i Hongria i d'uns paisatges preciosos.\nÒbviament, també hi ha la part esportiva del viatge: l'ascensió del Pic Moldoveanu, de 2530 m. i cim més alt de Romania, situat al ben mig de la Serralada del Càrpats. Desafortunadament, l'estiu de pluges i inundacions d'Europa Central també va tenir els seus efectes a Romania. Vam cancel.lar molts dels plans previstos, per evitar enfonsar-nos en el fang!!! :-(


L’encesa de llums de Nadal ha donat el tret d’eixida a les festes nadalenques a Cullera. Llums de tots els colors als carrers,als jardins del Mercat i a les palmeres que l’envolten s’il·luminaren en senyal de benvinguda a unes festes que sempre conviden a l’alegria. I així va ser enguany, donat que l’acte d’encesa oficial d’estes llums va estar precedit de tota una gran festa organitzada per l’Ajuntament de Cullera i la seua regidoria de Comerç, l’Associació de Comerciants i Emprenedors de Cullera (ACECU), i que JM Gestión Teatral va desenvolupar magistralment omplint de màgia i il·lusió la vesprada del 5 de desembre.\nLa festa va començar des del final del Passeig Dr. Alemany, on una batucada va anar animant tots els presents i atraient tant a xiquets com a majors cap al Mercat en una cercavila plena de ritme i música, acompanyada de tres personatges del món de la fantasia (muntats en xanques i monocicle).\nUna vegada al Mercat, els personatges s’involucraren entre el públic, dirigint-se cap al monumental arbre que en este Nadal presideix les escales de tan simbòlic lloc de reunió a Cullera.\nDes de les escales del Mercat, la cantant Pepa Blasco va fer la seua aparició interpretant diverses cançons de Nadal, abans de convidar a l’alcalde, Jordi Mayor, al regidor de Comerç, Pere Manuel i al President d’ACECU, Jose Luis Albiñana, a unir-se a la gran festa, que va concloure amb un uníson compte enrere, junt amb tots els xiquets participants.\nQuan, finalment, l’alcalde amb l’ajuda de dos xiquets triats a l’atzar, va encendre les llums de l’enorme arbre de Nadal, una explosió de confeti va sorprendre tos els participants, omplint de màgia il·lusió els moments finals de la festa, on tots guadiren de la veu de Pepa Blasco.\nL’acte va ser el principi d’un grapat d’activitats programades a tots els racons de Cullera per a unes festes entranyables. Des de l'Associació de Comerciants i Emprenedors de Cullera (ACECU), en col·laboració amb la regidoria de Comerç, s'han previst activitats nadalenques a diferents barris de la ciutat perquè els menuts es divertisquen i els pares puguen realitzar les seues compres. Tobogans gegants, la caseta del Pare Noel i un rocòdrom recorreran el barri de Sant Antoni els dies 8 i 9 de desembre, la plaça Andrés Piles el 15 i 16, i els Jardins del Mercat el dia 29.\nEl moment més esperat serà l'arribada del Pare Noel. Dilluns 24, des de les 11 i fins a les 13 hores, està previst el recorregut del trineu del Pare Noel pels carrers de la ciutat. A les 13 hores tindrà lloc un espectacle de rebuda als Jardins del Mercat. Fins a les 15 hores, els xiquets i xiquetes podran lliurar-li personalment les seues cartes i fer-se fotos amb ell.\nTambé la nit de Nadal, la vesprada del 24 a les 18 hores, tindrà lloc l'actuació estel·lar de la Murga El Burro al Saló Multiusos, una tradició netament cullerenca en què esta agrupació musical ofereix al públic assistent un concert de nadales carregats de sàtira.\nD'altra banda, la regidoria de Joventut ha programat un parc infantil de Nadal amb un ludoespai per a menuts, una pista de funball, zona de videojocs, castells inflables o jocs de taula, entre molts altres atractius. El parc estarà obert al públic els dies 2, 3 i 4 de gener de 11 a 14 i de 17 a 21 hores en els Jardins del Mercat.\nEl colofó a les festes serà la Gran Cavalcada de Reis. Els dies 3 i 4 de gener de 18 a 20:30 hores, al vestíbul de l'Auditori Municipal, els més xicotets podran lliurar la seua carta a Ses Majestats d'Orient. Els mags arribaran a la ciutat la vesprada del dia 5. Per rebre els Reis Mags Cullera els ha preparat una Gran Cavalcada, que enguany porta per lema 'Fantasia'. El recorregut s'iniciarà al barri de Sant Antoni i recorrerà la ciutat fins als Jardins del Mercat amb una desfilada en què els personatges més populars de tots els temps convertiran a Cullera a la capital de la il·lusió.


Sobre St Cebrià\nFesta Major a Sant Cebrià\nEl passat dia 16 de setembre en motiu de la Festa Major de Tiana, Sant Cebrià va estar de gresca.\nBalls de saló, concert de música barroca, lectura de poesia de residents i un berenar especial que va ser la delícia de tothom, tant usuaris com familiars.\nPer St Cebrià|2018-08-01T13:28:13+00:00setembre 21st, 2015|Activitats, General|0 Comentaris\nBarbacoa popular en el 5è aniversari de Sant Cebrià\nEl dijous 18 de juny Sant Cebrià va celebrar el seu 5è aniversari i la Revetlla de Sant Joan.\nLa celebració va començar amb una ballada de sardanes a càrrec de la Colla Sardanista “Amics de la Sardana de Tiana”, a qui aprofitem per agraïr la seva participació. Després vam fer un aperitiu que va donar pas […]\nPer St Cebrià|2018-08-30T09:09:17+00:00juny 26th, 2015|General|0 Comentaris\nActuació de l’Escola de Música i Dansa de Tiana\nEl passat dia 8 de juny, ens van visitar els nens de l’Escola de Música i Dansa de Tiana.\nUn grup de noies van interpretar la Dansa del Quixot, i els més petits de l’escola ens van cantar diferents cançons que van agradar a tothom.\nPer St Cebrià|2018-08-30T09:14:04+00:00juny 16th, 2015|General|0 Comentaris\nEn aquesta època, amb […]\nPer St Cebrià|2018-08-30T09:10:43+00:00juny 8th, 2015|General|0 Comentaris


Open Corporate: tots els avantatges d’una oficina en un coworking | CREC\nCREC / Coworking / Open Corporate: tots els avantatges d’una oficina en un coworking\noctubre 29, 2018 In Coworking, CREC PobleSec\nOpen Corporate: tots els avantatges d’una oficina en un coworking\nEl coworking és un model de treball que evoluciona i s’adapta a les noves necessitats dia a dia. En els nostres espais de treball, podem trobar des d’autònoms o nòmades digitals freelance a petites i mitjanes empreses. Fins i tot, membres de grans empreses que malgrat disposar de la seva pròpia oficina, decideixen treballar en un entorn més innovador i col•laboratiu. Cada tipus de coworker vol satisfer unes necessitats concretes però, en moltes ocasions, triar-ne una implica renunciar als possibles avantatges que ofereixen les altres.\nReflexionant sobre els pros i els contres de les diferents opcions, vam trobar una nova modalitat: l’Open Corporate, la millor manera de disposar de tots els avantatges de treballar a un gran espai diàfan de coworking sense perdre la privacitat d’una oficina.\nEl millor del coworking i de la teva oficina\nAl CREC comptem amb empreses de més 20 membres (o més) conviuen al nostre espai obert de coworking compartint mà a mà l’espai amb d’altres coworkers independents. Aquestes empreses aposten per deixar en un pla secundari la privacitat, la possibilitat de reunir-se a les seves pròpies taules o la identificació de la marca per a poder guanyar contactes i colaboracions. I aquestes connexions, des de la nostra experiència, tenen una major probabilitat de produir-se amb la modalitat Open Corporate que en una oficina tancada.\nAmb aquesta nova modalitat, volem donar un pas més enllà amb aquest concepte de treball per a respondre les demandes dels nostres coworkers. Malgrat els espais comuns, com la cafeteria o les sales de relax, faciliten les connexions entre ells, des del nostre punt de vista no són les mateixes en número i qualitat que les que es produeixen en el mateix espai obert dia a dia. Així doncs, vam decidir crear una nova opció per als membres de la nostra comunitat amb un ampli ventall d’opcions.\nAvantatges de l’Open Corporate:\nDisposar d’una illa de taules pròpia per a cada empresa. Estar a l’espai obert augmenta les possibilitats de connexió amb altres coworkers però, a la vegada, la interacció directa a les taules és només amb el seu propi equip.\nMantenir la intimitat i la proximitat amb el teu equip. L’espai és suficientment gran entre els grups de taules com per a poder mantenir reunions de petit format. Es poden arribar a fer reunions d’equip a l’espai obert sense molestar la resta de coworkers i es compta amb una pissarra per a acompanyar la mateixa.\nPack d’hores de sala més amplis: Entenem que no totes les reunions es poden fer a l’espai obert. Per això, oferim un major número d’hores de sala per a satisfer les teves necessitats.\nIdentificar l’espai obert amb la teva marca. Si la teva zona de taules és un espai separat i dedicat, per què no posar-li la teva imatge?\nA més de tots els avantatges d’un coworking i l’atenció personalitzada dels seus community builders per a connectar-los amb altres coworkers, facilitar recursos i solucions i evitar qualsevol tipus de preocupacions.\nL’experiència fins al moment\nA dia d’avui, 5 empreses ja han decidit treure el màxim partit al CREC fent seu l’espai, situant tot l’equip en una illa de taules i persones. Per ara, veiem que no només és factible sinó que ells mateixos se sorprenen amb els avantatges que els aporta aquesta nova modalitat.\nEl repte és buscar un equilibri entre les necessitats, els serveis i els preus que s’ofereixen. Per això, és important avaluar realment fins a quin punt es necessita privacitat, fins a quin punt es volen crear més interaccions, etc. i escollir en base a aquest estudi. Potser no es pot encertar a la primera, però sempre hi ha altres alternatives. I sinó, el món del coworking la crearà en poc temps.\nPer a poder treballar amb la modalitat Open Corporate, es necessiten unes característiques físiques de l’espai que ens ofereixen els espais de CREC Poble Sec i CREC Sabadell gràcies a l’amplitud del seu espai obert de coworking, a la seva mobilitat i adaptabilitat.


Torroella de Montgrí aprova una moció en defensa de les institucions de Catalunya i dels seus ... :: Torroella de Montgrí - l'Estartit Documento sin título\nTorroella de Montgrí aprova una moció en defensa de les institucions de Catalunya i dels seus ...\ndj 08 febrer de 2018 a les 12:00:00 [Informació Municipal: Notícies] 255 lectures\n(08.02.18) El Ple de l'Ajuntament de Torroella de Montgrí va aprovar per unanimitat, el dijous 1 de febrer, una moció, promoguda p...\n(08.02.18) El Ple de l'Ajuntament de Torroella de Montgrí va aprovar per unanimitat, el dijous 1 de febrer, una moció, promoguda per l’Associació Catalana de Municipis (ACM), en defensa de les institucions de Catalunya i dels seus representants electes. Trancrivim a continuació el text íntegre de la moció:\n«La democràcia sempre s’expressa a través del poder de decisió dels seus ciutadans i, per això, la sobirania de Catalunya rau en la voluntat d’autogovern del poble català. Aquests dos conceptes són els pilars de la societat catalana que sempre ha defensat, de manera exemplar, discutir i debatre idees de forma pacífica, cívica i en un context de diàleg polític.\nL’aplicació barroera de l’article 155 de la Constitució espanyola, una mesura excepcional que s’ha imposat en uns termes que generen seriosos dubtes de sobre la seva constitucionalitat, ha comportat que el Govern de l‘Estat ha dissolt i substituït les nostres institucions. Així, ha limitat l’activitat i la capacitat de decisió del Parlament de Catalunya, ha cessat també el Govern de la Generalitat i els seus responsables polítics, ha aplicat mesures d’intervenció extraordinàries per controlar les finances de la Generalitat i per dissoldre i liquidar organismes administratius, acomiadar personal i facilitar l’espoli del nostre patrimoni cultural, entre d’altres. També a l’empara d’aquest article s’han convocat les eleccions al Parlament de Catalunya del passat 21 de desembre.\nPer aquests motius, aquesta Comissió proposa al Ple l’adopció del següent acord:\nCinquè.- Notificar aquesta resolució al president del Parlament de Catalunya i a l’Associació Catalana de Municipis i Comarques (ACM)».


ATENCIO!!! AQUESTA PAGINA ESTA MOLT DESFASADA: EL CD-MODDERS ARA SON DOS, JA ESTAN ACABATS I TENEN MOLTES COSES MES!!!\nFeu-me un truc a veure si hem decideixo a actualitzar la pagina d'una vegada\nEls Modders volem omplir un CD\nCom ho portem fins ara\nPer als impacients...\nDemanar-te un? Com?\nIndex de la seccio MoDDeR's\nPlana principal dels BoCHoS del SHaRe\nAllo que tot bon aficionat als moduls voldria tenir es una bona coleccio de samples ben clasificats. Segurament que si tu ho ets, en tindras un bon munt. Volem reunir suficients samples per omplir un CD-ROM. Samples de qualitat, en diferents formats i ben classificats.\nTambe volem fer un programet curradet per fer instalacions parcials de samples que permeti fer una cerca jerarquica, escoltar-los abans, escollir el format... S'acepten suggerencies.\nCom que segurament no podrem omplir tots els 600M de samples ni que estiguin repetits en diferents formats, en l'espai que en quedi, hi ficarem altres coses que nikelaran el CD.\nPer un costat ficarem utilitats com Trackers, Reproductors, Editors de samples, Extractors...\nPer un altre costat, una extensa recopilacio de compos. Les compos ocupen bastant pero suposo que hi haura lloc de sobres per posar les que anem fent entre tots i una seleccio de compos de domini public.\nCostara el que costi grabar-ho. Encara que ens ho currem, no volem treure profit dels CD's. Tenint-lo nosaltres ja estem pagats i, si el vol mes gent, millor perque, com mes gent, mes barat surt perque es reparteix el cost de la primera copia.\nPer aixo NO ES NECESARI COLABORAR PER PODER COMPRAR EL CD. Si el vols, ja ens fas un favor.\nCom el preu no el sabrem fins al final, de moment, envia un mail al Voki dient que podem contar amb vosaltres a partir d'un preu.\nTot s'ha de dir, fer el CD es una feinada, aixi que si algu ens vol ajudar ens faria molt felicos. A mes, hi ha coses, sobretot musicalment parlant en les que els nostres coneixements son molt limitats.\nPer un costat volem gent que ens ofereixi samples, si estan ja clasificats o identificats, millor pero totes les aportacions que podeu fer ens seran de gran ajuda.\nSi teniu samples podeu enviar un e-mail a en Voki que s'encarrega i suposo que ja quedareu.\nDe moment, hem aconseguit ajuntar 60M de samples. Es clar que ordenar tots aquests megas es una passada, sobretot quan la majoria s'han de identificar a oida perque no porten nom que els identifiqui si venen d'un clarinet o d'un oboe.\nPer tant m'agradaria que algu que sapigues mes musica ke en Voki hi prengues part. La veritat es que si li deixeu a ell la feina al final haureu de cercar les guitarres a la percusio i la percusio als baixos.\nA banda de algu que ordeni no estaria malament que uns quants s'oferisin a comprovar que el que esta fet, esta ben fet. Seria per blocs per que sigui molt mes lleugera la tasca pero aixo ho decidiu valtros, el que voleu comprovar.\nRes mes i a esperar: Crapula. (Sens e-mail, snif, snif...)\nKom ho portem fins ara\nHem eliminat tots els samples repetits dels 30M que teniem ara tenim 25M. No us penseu que son pocs son 1200 samples i encara tinc un pilote de moduls als que encara no els hi he extret els samples.\n150 Baixos clasificats (1M2) Llestos per ser verificats. Algu que toqui el baix o que sapiga una mica de baixos que em piqui. Abans de que en vinguin mes.\nUn bon munt de instruments de percusio (un bon munt ben bo gairebe 6M) pero els tenim separats a baix nivell:\n170 Bombos (1M)\n122 Hihats (500K)\n112 Caixes de resonancia (600K)\n73 Cimbales (1M)\n7 Gongs (170K)\n14 Martell (130K)\n20 Revers X (300K) (X son cimbals snare crash-cimbals...)\n80 Sequencies de percusio (1M) En calen eliminar les semblants.\n13 Maraques i similars (34K)\n25 Tamtams (100K)\n6 Timbales (48K)\n14 Martells (130K)\n29 Toms (140K)\n40 Altres (200K)\n1M5 de Percusio sense clasificar encara. El ke passa es ke segons quins tipus de percusio com ara bombos, caixes, hihats i plateries hi ha un bon munt i caldria separar-los.\n250 samples de veu (8M3) classificats en Jingles, Suspiros, Posesiones, Pelicules (Intros d'StarTreck, The cruzader, Cartoons, Batman...), Radioveu (veus de walkitalkies), Robots (com el famos "Revolution"), Vuitres ("Hola cari�o" i semblants)...\nNOTA: No comptem als 250 (8M3) dels samples de veu els que inclouen samples de la saga de la guerra de les galaxies que aniran al grup de pelicules.\nUna cantitat ingent del sampleats (vui dir trosos de cancons bastament grabats) mes comuns en les "composicions" dance. Us adverteixo que els samples del chikito els he esborrat directament. Si algu vol "enrikir" els seus MOD's amb la akollonidora veu i el savi diskurs de aket kutre man, ho sento pero li haure de passar un disket (amb guants).\nNo cal que esperis a que surti el CD-ROM. Si necessites samples, programes... el que sigui, envia un e-mail al Vokimon i queda amb ell per que t'ho grabi.\nGent interesada en el CD\nse04195  Carles Ucher\nKom em demano un CD per mi?\nEnvia un e-mail al Vokimon i ell et ficara en aquesta llista. No et compromet a res, pero aixi rebras informacio per e-mail de com va el CD.\nUltima modifikazio: 30-Gen-97


Nova passa endavant d’Àneu Ferrer, ara al Campionat Espanyol | Entre rivals – Esports\nNova passa endavant d’Àneu Ferrer, ara al Campionat Espanyol\nÀneu Ferrer i el seu entrenador, Genís Rico. CEDIDA\n01 agost 2018 16:13\nÀneu Ferrer tanca un cap de setmana molt positiu a Madrid. La berguedana ha participat als Campionats Infantils de Natació d’Espanya assolint el seu objectiu principal: accedir a la final de les quatre proves on participava.\nLa de Berga, que actualment entrena al CN Minorisa de Manresa, va finalitzar en la cinquena posició dels 200m papallona (2:25.81) i també dels 100m esquena (1:06.22). També va aconseguir el sisè millor temps dels 200m esquena (2:22.89) i la setena posició dels 100m papallona (1:05.44), aconseguint uns temps molts propers a les seves marques personals establertes als darrers Campionats de Catalunya.\nEls campionats estatals són d’alt rendiment, molta competència i exigeixen uns temps mínims per accedir-hi. Enguany, prop de 800 nedadors d’arreu del territori van ser seleccionats. Ferrer va poder compartir l’experiència amb el seu company de club, el navassenc Jan Iwan, i l’entrenador d’ambdós, Genís Rico.\nÀneu Ferrer campionat espanya CN Minorisa


Ja es pot dormir en un castell on es grava 'The Crown'\nLloguen la suite del Rei del castell de Belvoir per 350 euros la nit amb finalitats benèfiques\nLa suite del rei de Belvoir Castle BELVOIR CASTLE\nBarcelonaTothom que hagi vist The Crown sap com són de precioses les localitzacions on es roda aquesta sèrie, una de les més cares de la història. Per aquest motiu és notícia la possibilitat de poder gaudir d'un dels palaus en què té lloc la trama per només 350 euros. Es tracta del castell de Belvoir, que lloga a la plataforma Airbnb una de les seves habitacions més majestuoses: la suite del Rei. Aquesta cambra s'utilitzava originalment quan hi anava de visita la família reial, sobretot la reina Victòria i Jordi IV.\nPer aquesta elevada però pagable quantitat, qualsevol persona pot gaudir d'aquesta emblemàtica casa senyorial situada al comtat de Leicestershire, a Anglaterra. Els experts asseguren que és un dels millors exemples d'arquitectura de l'època de la Regència al país.\nA The Crown, el castell s'utilitza per recrear el castell de Windsor, un lloc molt especial per a la família reial britànica malgrat no ser la seva residència oficial. La reconstrucció sobre les ruïnes d'un antic castell normand que es va cremar, obra de l'arquitecte James Wyatt, inclou una torre central que recorda especialment la del castell de Windsor.\nCom a turista es pot visitar aquest castell pagant uns 23 euros. La suite estarà disponible només durant el 31 de desembre, l'11 de gener i el 25 de gener. La recaptació serà donada a Rainbows Hospice for Children and Young People.\nThe Crown Airbnb


Dos llibres nous d'Antoni Defez: 'Fronts oberts' i 'Els arbres de Berkeley' - Nosaltres La Veu\nDos llibres nous d'Antoni Defez: 'Fronts oberts' i 'Els arbres de Berkeley'\nLA LLIBRERIA: FILOSOFIA\nDissabte, 5 de setembre de 2020 a les 00:00h\nAntoni Defez ha publicat dos llibres en el periode de tres mesos. Un (Fronts oberts. Quatre estudis sobre Wittgenstein, Russell i Heidegger) va aparéixer tot just abans del confinament i l'altre (Els arbres de Berkeley. El problema del món extern en l'empirisme clàssic) al cap de poc d'haver-se acabat. Són dos llibres diferents que, amb tot, tenen algunes coses en comú, coses que m'agraden.\nDefez agombola el lector, però no s'hi ven. Al cap i a la fi, ell afirma que "la filosofia neix de l'anhel d'autenticitat i veracitat" i els seus textos hi són conseqüents.\nDefez, a banda de filòsof, és poeta i és assagista i això es nota en aquests dos textos. Els dos tenen en comú la cura del llenguatge, de l'estil; l'interés per ser clar i llegidor alhora, sense renunciar a la profunditat, als detalls i connexions que el tema que s'exposa té i requereix. En definitiva, els dos tenen en comú el fet de saber que si hom escriu, escriu per a altres i els deu respecte. Ha de procurar ser clar, informatiu, explicatiu i, si pot ser, entretingut. Com comprendreu, això no és gens fàcil en filosofia, però Defez reïx, sobretot en el segon. Defez té cura del lector, el té ben en compte a l'hora de construir el seu discurs i els seus arguments, sense trampes, sense caure en el parany de renunciar a la correcció, a la complexitat real i necessària, en favor d'una accessibilitat que falseja però resulta més comercial. Defez agombola el lector, però no s'hi ven. Al cap i a la fi, ell afirma que "la filosofia neix de l'anhel d'autenticitat i veracitat" i els seus textos hi són conseqüents.\nEl primer dels dos llibres, Frons oberts, el constitueixen, com diu el seu autor, quatre petits estudis sobre quatre qüestions no tancades abordades per diferents filòsofs. No es tracta d'un exercici escolar d'exposició del problema segons ho feia el filòsof que el tracta en cada cas, sinó de l'exercici filosòfic d'aprofundir-hi amb el propi pensament, pensar per compte propi a partir de com planteja el problema un filòsof. Aquests filòsofs són Wittgenstein, a qui dedica dos dels assajos, Russell i Heidegger. I els problemes: la visió sempre subjectiva del món, l'agnosticisme de Russell i les seues raons, què ens deia Wittgenstein sobre la música i fins a quin punt pot resultar vàlida la seua concepció, i un text que no es purament filosòfic, sinó una barreja entre biografia o especulació biogràfica, anàlisi literària i també filosofia, un text que versa sobre la trobada entre Heidegger i Paul Celan a la cabana que el filòsof tenia a Todtnauberg, a la Selva Negra i el poema que Celan va escriure sobre l'ocasió.\nEdicions de la Ela Geminada (2020)\nEl segon dels llibres, el de més recent publicació, Els arbres de Berkeley, consta de dos parts. En la primera s'explora el que els filòsofs anomenen problema del món extern i com aquest és especialment punyent o —més a viat— respon a una determinada concepció de la ment o la consciència: la cartesiana. Segons aquesta manera d'entendre les coses, el nostre accés cognitiu es limita als continguts mentals (sensacions, idees, suposades representacions de coses externes a la nostra ment) i aquests són compatibles amb el fet que no hi haguera un món independent de la nostra ment que en fora la causa. Així les coses, necessitem alguna raó afegida per pensar que aquests continguts són realment representacions, i representacions fidedignes d'un món extern. Aquesta manera de concebre les coses té com a conseqüència freqüent el solipsisme.\nTextos que no sols seran d'utilitat als professionals de la filosofia i els estudiants, sinó que també seran de profit per a aquells lectors cultes que s'hi acosten amb curiositat. La curiositat serà ben atesa i la lectura, malgrat la possible dificultat del tema, resultarà agradable.\nLa segona part del llibre tracta la manera en què els empiristes britànics, Hobbes, Locke, Berkeley i Hume, han tractat aquesta qüestió de l'accés cognitiu al món. I és en aquesta part on la prosa de Defez brilla més. L'exposició que fa de la filosofia de cadascun d'aquests autors és digna d'encomi. Tenen el rigor acadèmic sense l'ortopèdia acadèmica. No sols importa què es diu, sinó com es diu. S'exposen i analitzen les diferents teories dels autors amb profunditat, amb precisió, amb rigor, tot penetrant en les múltiples implicacions, en els paratges menys explícits; però es fa bellament, sense referències a bibliografia secundària ni notes a peu de pàgina, però sí amb les citacions necessàries de les fonts. Són textos que no sols seran d'utilitat als professionals de la filosofia i els estudiants, sinó que també seran de profit per a aquells lectors cultes que s'hi acosten amb curiositat. La curiositat serà ben atesa i la lectura, malgrat la possible dificultat del tema, resultarà agradable, perquè la prosa de Defez és ben plaent de llegir.\nSi quan jo estudiava la llicenciatura en filosofia, haguera ensopegat amb un text així, hauria gaudit molt més del tema d'estudi i la meua perspectiva sobre com llegir els clàssics i les seues teories hauria canviat notablement, i per a bé. Ara he aprés i m'ho he passat bé i crec que el mateix li passarà a qui ho llija, siga qui siga.


Si #TV3noemrepresenta, qui ho farà? - Mail Obert - VilaWeb\n#TV3noemrepresenta és l'etiqueta que fan aflorar els dependentistes a Twitter quan s'assabenten, per aquelles casualitats, que a TV3 fan un programa sobre 'el tema'. L'última vegada que #TV3noemrepresenta va triomfar massivament, que jo recordi, va ser durant el '.CAT' titulat 'El sobiranisme davant el 27-S', que només va portar convidats sobiranistes. El dependentisme català va posar el 'tweet' al cel, i al linxament s'hi van apuntar des de periodistes de casa com Évole fins a parlamentaris catalans i diputats ídem al congrés.\nVam badar: no era difícil de preveure que els 'depes' demanessin un Rivera o un Marhuenda a 'la nostra' amb la mateixa contundència que exigeixen un Fernàndez o una Casals a 'la seva'. Fins aquí molt normal. Tan normal com que, a partir d'una hora i mitja de programació, el dependentisme titllés toooota la graella de TV3 de sectària en amunt. Com a mostra, aquesta ponderada valoració de Coscubiela: 'El més bèstia de sectarisme @tv3cat és l'escassa cultura democràtica que expressa i la quantitat d'inquisidors que té el país.' Total, que no se'n salvava ni la perruquera de 'La Riera'.\nDoncs abans-d'ahir vaig tornar a pensar en el #TV3noemrepresenta arran d'una piulada d'Albano-Dante Fachin, periodista candidat de Podem a la Generalitat: 'A les ràdios públiques de Catalunya, ni rastre sobre el triomf rotund del “no” a Grècia'. En pocs segons, ja ho sabeu, el periodista va quedar sepultat per una allau d'informació sobre els especials de Grècia que trobava a faltar. No és la meua intenció de recrear-m'hi, i menys quan el protagonista ja se n'ha disculpat públicament, però em va cridar l'atenció la seua explicació: resulta que havia tingut la mala sort que, en sintonitzar les dites emissores, havia ensopegat un programa sobre castells i n'havia extret una conclusió general: les ràdios públiques catalanes, tal, tal i tal.\nL'episodi em va recordar el #TV3noemrepresenta perquè, malgrat la disculpa i el reconeixement de l'error, l'ombra de la sospita sobre els mitjans públics de casa resta intacta. El clàssic 'difama, que alguna cosa en queda'. Jo no hi entenc, en periodisme, però quan un periodista A (com ara un candidat de Podem a la Generalitat) o, per no repetir-me, un periodista B (com ara un conductor d'un programa de màxima audiència a La Sexta) dóna per bona una conclusió general sobre una mostra particular, deixa clar que la imparcialitat no és el seu objectiu. Per això fa tan lleig que, als seus col·legues dels mitjans catalans, els exigeixin una 'imparcialitat' de la qual ni ells mateixos no poden donar exemple.\nEm fa l'efecte que els mitjans públics de casa nostra, en la seua tasca, són vistos com les dones, que de cara enfora sempre han de demostrar més per ser considerades 'igual'. I els catalanets caiem en el parany, perquè ho volem fer més bé que ningú, i aleshores passa que, per no sentir-nos dir aquella cosa que només se'ns demana a nosaltres, podem assolir puntes d'humiliació com la de l'Onze de Setembre, que TV3 es va trobar hiperrepresentant la celebració d'una 'societat civil' opaca de setanta socis al costat de la multitudinèrrima manifestació de l'ANC. I, d'aquesta genuflexió, mai ningú no ens en donarà les gràcies.\nSobre periodisme, ja he dit abans que no hi entenc. Però com a consumidora de mitjans catalans, i per tant separatista i adoctrinada, puc donar fe que sense canviar de canal ni de dial 'em bereno' les opinions d'un Coll, d'una Levy, d'un López-Alegre, d'un Lucena, i d'una Galdón abans que cap dependentista pugui menjar-se un sol Romeva pels seus mitjans 'imparcials' i 'no-adoctrinadors'. Alhora, si com a catalana vull assabentar-me de primera mà de com va el procés d'independència de Catalunya —a veure si ens entenem: de la notícia més important dels últims tres segles en aquest coi de país—, on he d'acudir, senyors de #TV3noemrepresenta? A ràdio Macuto?, a la BBC? Denunciable seria que la història de Catalunya no la fessin per TV3.\nDe manera que ja n'hi ha prou, d'aquesta broma. Si pel vostre gust les teles i ràdios catalanes no us representen, disposeu de la resta de mitjans de l'Univers per a continuar tenint zero contacte amb l'argumentari independentista. I mentre servidora 'es berena' els vostres planys per Catalunya Ràdio i TV3, us deixo una dada sobre la campanya del 9-N: corporació de RTVE, pública, zero tertulians a favor, 50 en contra. Sí, amb els meus diners també us pago la vostra festa. Quedeu-vos el canvi i de res.


Compartir experiències supramunicipals en la gestió de residus: l’objectiu d’una nova jornada de la Mancomunitat de la Ribera Alta – RiberaTV\nCompartir experiències supramunicipals en la gestió de residus: l’objectiu d’una nova jornada de la Mancomunitat de la Ribera Alta\nPer Ribera Televisió el 25 novembre, 2021 No Comment\nDavant dels nous reptes que presenta la gestió de residus sòlids urbans, la Mancomunitat de la Ribera Alta ha organitzat a la Casa de la Cultura d’Alzira una jornada destinada tant a tècnics com a representants de les administracions públiques amb l’objectiu, des d’una perspectiva supramunicipal, de conéixer experiències per a la millora en la gestió dels residus sòlids urbans.\nAmb esta jornada la Mancomunitat de la Ribera Alta, que enguany celebra el 25 aniversari de la seua creació, ha mostrat, a partir de les ponències i testimonis aportats pels conferenciants, com la gestió mancomunada de la recollida selectiva de residus optimitza els recursos i afavoreix una economia a escala, important per als municipis mancomunats.\nJunt a Peláez, al acte inaugural ha participat l’alcalde anfitrió, Diego Gómez, acompanyat pel director general d’Administració Local, Antoni Such, la vicepresidenta primera de la Diputació de València, Maria Josep Amigó. Esta última ha destacat el fonamental paper de les mancomunitats en la gestió de residus als municipis, ja que possibilita l’acció dels més menuts en el que respecte al correcte tractament d’allò que generem a les nostres cases.\nEn el mateix sentit, s’ha expressat Antoni Such, que ha destacat la importància de la posada en conjunt de les experiències mancomunals de cara a millorar tots a una en el que respecta a esta matèria tant necessària d’abordar, en un moment en el que el canvi climàtic ha assolit les primeres posicions de l’agenda setting global.\nPer la seua banda, l’alcade d’Alzira ha recordat als presents que visualitzant un passat no molt llunyà hi podem trobar imatges als pobles en les que els residus eren transportats en carros arrosegats per ases per finalment ser cremats. Un exercici que ens posa en perspectiva de tot el que s’ha avançat i tot el que queda encara per lluitar.\nEl tractament de residus sòlids urbans és una temàtica en la que cal centrar-se. El compartir experiències al respecte, creant una comunitat de coneixement en torn a esta matèria, és una molt bona manera per a tots per detectar aspectes que deguem optimitzar i millorar. Esta jornada ha demostrat que la unió, partint de les estructures mancomunals i altres formes d’organització supramunicipal, fa la força que el conjunt necessita per fer d’este planeta un planeta molt més amable, respirable i habitable per a tots els èssers vius.\nCompartir experiències supramunicipals en la gestió de residus: l’objectiu d’una nova jornada de la Mancomunitat de la Ribera Alta added by Ribera Televisió on 25 novembre, 2021


Educar avui: Per què és urgent un canvi profund en educació?\nL’escola ha de ser un lloc privilegiat d'aprenentatge i de creixement personal. Un lloc on aprenem junts, perquè no pot ser d'altra manera, perquè sempre aprenem amb la interacció amb els altres. I hi aprenem tots: nens i nenes, joves i mestres, perquè els mestres també aprenem ensenyant... Un lloc on aprenem a viure amb els altres i a posar en joc tots els valors que ens fan viure en comunitat.\n“No vull empollar. El que jo vull és aprendre”. Això ho deia un noi de tercer d’ESO a principis d’aquest curs. Que savis que són, em deia la seva mare. I és que, sense tenir en compte les excepcions, que n’hi ha, l’escola d’ara, respon a uns patrons més tradicionals i desfasats del que ens pensem, que cal canviar de manera urgent.\nArribat el moment no es tracta només de fer canvis puntuals i de maquillatge sinó que es tracta d’anar al fons i de fer canvis en profunditat, i treballar amb l’objectiu que totes les escoles públiques del país, siguin escoles de qualitat que acullin tots els infants i joves perquè trobin allò que necessiten per formar-se i créixer com a persones.\nPer arribar a aquest objectiu necessitem que tota la societat, tant la classe política com tota la resta, cregui que l’educació és un bé comú que cal preservar. D’una banda calen tots els recursos necessaris per fer veritablement una escola que sigui un lloc privilegiat d'aprenentatge i de creixement personal, però de l’altra també cal plantejar i definir per a què eduquem i com ha de ser l’escola que respongui a aquest objectiu. De l’altra la responsabilitat dels professionals per fer veritable aquest canvi.\nL’escola ha de ser un lloc privilegiat d'aprenentatge i de creixement personal\nL’escola ha de ser un lloc privilegiat d'aprenentatge i de creixement personal. Un lloc on aprenem junts, perquè no pot ser d'altra manera, perquè sempre aprenem amb la interacció amb els altres. I hi aprenem tots: nens i nenes, joves i mestres, perquè els mestres també aprenem ensenyant... Un lloc on aprenem a viure amb els altres i a posar en joc tots els valors que ens fan viure en comunitat, perquè la funció socialitzadora de l'escola és importantíssima. Un lloc on no només es prepari per la vida, sinó que sigui la vida mateixa i que per tant tot el que es faci tingui sentit i interès en el present.\nNo eduquem només per al demà, perquè el futur ningú sap com serà, i l’objectiu és fer persones responsables, amb criteri i satisfetes, que sàpiguen viure en comunitat i compromeses amb el món. Un lloc on tots els nens i nenes, siguin com siguin i vinguin d’on vinguin tinguin el seu lloc i trobin el seu espai per desenvolupar el projecte personal de cadascú.\nEn aquest model tradicional, que encara és força present al nostre país, tots els nois i noies fan la mateixa activitat al mateix temps i és el professor que exposa el tema i el que marca la pauta de l'activitat. La disposició del mobiliari, també reafirma aquest model: unes files de pupitres mirant tots a una pissarra i la taula del professor mirant als alumnes. Per superar aquest model tradicional en què es produeix molt poc aprenentatge, no es poden fer només canvis puntuals. No es tracta de posar més o menys exàmens o més o menys deures, perquè els canvis en profunditat afecten tota l’estructura des sistema educatiu. El canvi d’una peça afecta tota la resta.\nNo eduquem només per al demà, perquè el futur ningú sap com serà\nMés que canvis parlem de transformacions a molts nivells, que es relacionen. La transformació del currículum i de l'avaluació (què s'aprèn i com es mesura l'aprenentatge); la dels rols de l'alumnat i el professorat (què s'espera que faci cadascú i què fa en cada moment); la de l'organització (com són les relacions entre les persones de la comunitat escolar), i la de l'arquitectura (com es dissenyen els espais en funció de l'activitat que es fa).\nPrimera sessió de Xarxes per al canvi\nSi volem introduir canvis en un centre educatiu per transformar-lo tothom ha de prendre responsabilitats, no només el claustre de mestres, sinó tota la comunitat. El treball ha de ser conjunt: del professorat, de l'alumnat, de les famílies, del personal no docent, dels agents externs... Aquest treball conjunt (en equip) ha de fomentar la participació de tothom dins del seu nivell... Però, a més, com que no estem sols, i l’escola no és un sistema aïllat enmig del no-res, és imprescindible el treball en xarxa amb altres escoles i organitzacions, que estan properes, en primera instància i les que no estan tan properes. Imprescindible obrir-nos al món que tenim al costat i al de més lluny.\nEls canvis no s'han de fer per què sí, perquè estigui de moda, o perquè quedi bé\nFer canvis no és fàcil. Hem de ser conscients que correrem riscos, que ens equivocarem, però això no pot ser un fre, i que també aprendrem de l'error, com sempre s'aprèn, amb una alta dosi de valentia, però també de responsabilitat.\nEls canvis no s'han de fer per què sí, perquè estigui de moda, o perquè quedi bé. Si ara el que es porta es treballar per projectes, o fer "ambients", hem de saber molt bé què vol dir, i per què ho fem. Necessitem d'una banda fonaments teòrics que ens donin suport a l'acció, i de l’altra, es tracta d'un procés de reflexió conjunta, de debat d'idees, de pensar en profunditat i d'actuar en profunditat, amb un pla d'acció coherent que s'adapti a les nostres necessitats i a les nostres possibilitats.\nNo es tracta de copiar el que fa l'escola del costat o la de més enllà, sinó trobar el sistema que s'adapti a la manera de ser de cada escola, a la dels nens i nenes. En definitiva, pensar en profunditat i actuar en profunditat perquè l’escola esdevingui aquest lloc privilegiat d’aprenentatge i coneixement que tots necessitem urgentment.\nLlegeix altres articles de Francina Martí: Per anar més lluny.\nFrancina Martí Cartes @francinamarti\nProfessora de llengua i literatura. Presidenta de l'Associació de Mestres Rosa Sensat\nEtiquetes de comentaris: canvi, Educació, Francina Martí, Innovació\nIdrojh 9 de març de 2017, a les 22:44\nNomés una lleu precisió, si escau. El tema és molt extens i ésser utòpics ens mou enllà, peró, crec, que som lluny, aquí en aquest país, d'una societat compromesa i educadora, que tingui el repte que entre tots creixem i formem persones. Confuci, i me'n vaig una mica per les branques d'aquests arbre tan esponerós que es la civilització, deia abans de la nostra era que el que fan el que manen, per dir-ho pla, ras i curt, és una mostgra pel poble...som on som, moltes vegades dissortadament però volia fer una diferenciació, si parlem d'escola és, actualment fins els 12 anys, fins 6è de primària, i constato que es treballa, sense generalitzar, pel que toco i palpo a diari, segons la diversitat i tenint en compte aquesta interacció de la qual parleu. Sense extendrem, l'Educació Secundària Obligatòria, l'ESO, és l'institut, i és a l'institut on comencem a tenir problemes i manta vegades la manca de suport de les famílies, la desestructuració social, i d'altres problemes fan que l'enseyament-aprenentatge sigui aquí més coent i també alhora, segurament més ple de possibilitats. Ara es pateix i no s'arriba a voltes, els professionals hi posen el coll. Però tenim una prioritat per l'educació, mireu l'entorn i digueu-me els valors que es percebeixen...A Finlàndia, és veritat hi ha uns edificis molt interessants, però la societat finesa té un altre pentagrama educatiu, i això se sap i no cal comparar ous amb patates...